سعودی عربیستان‌‌نین پایتاختی ریاض-دا کئچیریلن "داعش ایله موباریزه اتفاقی" توپلانتی سیندا تورکیه‌نین "فرات قالخانی" حرکاتینا دستک اولوناجاغینا دایر قرار قبول ائدیلدی.
توپلانتی یا تورکیه‌نین باش قرارگاه رئیسی حولوسی آکارلا یاناشی داها 13 اؤلکه‌نین باش قرارگاه رئیس لری قاتیلدی.
ایشتیراکچی‌لار یاییملادیق‌لاری بیرگه بیاننامه‌ده تورکیه طرفین‌دن سوریه ده ترور تشکیلاتی داعش-ه قارشی آوقوستون 24-دن بری‌دیر داوام ائتدیریلن "فرات قالخانی" عملیاتینا دستک وئریلدیگینی بیل‌دیره‌رک وورغولاندی کی، توپلانتیدا  ترور تشکیلاتی داعش-ین یوخ ائدیلمه‌سی جهدلرینی داوام ائتدیرمه و هر اؤلکه‌نین داعش-ه قارشی اولوسلار آراسی موباریزه‌ده گوجونون چاتدیغی سویه‌ده ایشتیراک ائدجگینه دایر راضی‌لیق الده اولوندو.
بیاننامه‌ده اولوسلار آراسی ترورا قارشی آپاریلان موباریزه‌ده قاتیلیم و دستک اوچون چاغیریش ائدیلدی و داعش ایله موباریزه‌نین چرچیوه‌سی ایله موجود وضعیتده احتیاج دویولان آددیم‌لارین باش قرارگاه رئیس لری و هئیت‌لری آراسیندا موذاکیره ائدیلدیگی و فیکیر موبادیله‌سی آپاریلدیغی بیلدیریلدی.
بیاننامه‌ده او دا وورغولاندی کی، توپلانتیا قاتیلان بوتون اؤلکه‌لر داعش-ین بؤلگه و اولوسلار آراسی توپلوم آچیسیندان تهدید اولدوغو دوشونجه‌سینده‌دیر. دین، عرق، سنت، سیاسی دوشونجه‌یه باخما‌دان گوناه‌سیز و سیویل اینسان‌لارا قارشی داعش-ین حیاتا کئچیردیگی قتل عام‌‌لار و اینسان حقوق‌لاری‌نین پوزونتوسو پیسلندی. ایشلنن سوچلارین "اینسانلیغا قارشی ایشلنمیش سوچ دور" اولدوغو و و ایشتیراکچی اؤلکه‌لر بون‌لارلا هر ساحه‌ده و سویه‌ده موباریزه ائتمه‌سی و ایشلنن سوچ لارین یئنی جغرافیا‌لارا آپاریلماسی‌نین قارشی‌سی‌نین آلینماسی دا واجیب‌دیر.
